**დანართი N2**

**ზუგდიდის მუნიციპალიტეტის „მწვანე ბიუჯეტი“-ს ფორმირების წესი**

**შესავალი - პროცესის ზოგადი იდეის აღწერა**

,,მწვანე ბიუჯეტი“-ს საბჭოს ფორმირება მიზნად ისახავს საზოგადოების ჩართულობას მათთვის ერთ-ერთი მნიშვნელოვანი საკითხების გადაწყვეტის პროცესში. ამ მიზნის მისაღწევად საუკეთესო სფეროა თვითმმართველობის ფინანსური პოლიტიკის თანამონაწილეობით მოსახლეობის ჩართულობით კონკეტული მიმართულების (გამწვანების) განსაზღვრა.

მწვანე ბიუჯეტი არის პროცესი, რომელიც სამოქალაქო საზოგადოებას საშუალებას აძლევს მონაწილეობა მიიღოს მუნიციპალიტეტის გარე იერსახის მოწესრიგებაში და ეკოლოგიურად სუფთა გარემოს შქმნა/მოწყობაში. მწვანე ბიუჯეტის მეშვეობით მოქალაქეებს შეუძლიათ თვითონ, თანამონაწილოებით გადაწყვიტონ, თუ რაში დაიხარჯება მუნიციპალიტეტის ბიუჯეტიდან ამ მიზნით გამოყოფილი თანხები.

მუნიციპალიტეტის ბიუჯეტის განაწილებისა და ხარჯვის პროცესში მოქალაქეების ინტერესების გათვალისწინება სულ უფრო მეტ მნიშვნელობას იძენს თანამედროვე დემოკრატიული მმართველობისა და მოქალაქეთა ჩართულობისათვის. ზუგდიდის მუნიციპალიტეტის მიერ ადგილობრივი ბიუჯეტიდან გამოყოფილი გარკვეული ფულადი სახსრები საშუალებას მისცემს მუნიციპალიტეტის მაცხოვრებლებს თავად დაგეგმონ და განახორციელონ მათთვის მნიშვნელოვანი პროექტები, ასევე თვალყური ადევნონ მათ განვითარებას. შესაბამისად, ,,მწვანე ბიუჯეტი“ არის თვითმმართველობის განხორციელების და განვითარების ეფექტური ინსტრუმენტი, რომელიც ეფუძნება ადგილობრივი ხელისუფლებისა და მოსახლეობის ურთიერთთანამშრომლობას.

1. **ორგანიზაციული საკითხები** – **მწვანე ბიუჯეტისთვის თანხის გამოყოფა, პროცესში ჩართული პირები-ინიციატორები**

1. ადგილობრივი ბიუჯეტიდან "მწვანე ბიუჯეტის" პროცესის განხორციელებისთვის გამოყოფილი საერთო თანხა შეადგენს **100 000 ლარს.**

2. მუნიციპალიტეტში მოქალაქეთა კოორდინაციისა და ინფორმირებულობის უზრუნველსაყოფად იქმნება „მწვანე ბიუჯეტის“ საბჭო.

3. „მწვანე ბიუჯეტის“ საბჭოს შემადგენლობაში შედიან მუნიციპალიტეტის მერიის, საკრებულოსა და არასამთავრობო ორგანიზაციების წარმომადგენლები და საჭიროების შემთხვევაში მოწვეული სპეციალისტები.

4. „მწვანე ბიუჯეტი“-ს საბჭოს ამოცანაა პროცესისა და რეგულაციების მომზადებაში ჩართვა, ასევე დახმარების გაწევა მწვანე ბიუჯეტის ეტაპების განხორციელებისას, განსაკუთრებით, მონაწილეობის მიღება საინფორმაციო კამპანიის წარმოებაში, პროექტების შემოწმებაში და მთელი პროცესის მონიტორინგი.

5. ინიციატორი/ამხანაგობის წარმომადგენელი უნდა იყოს ზუგდიდის მუნიციპალიტეტის ტერიტორიაზე რეგისტრირებული სრულწლოვანი მოქალაქე.

6. ინიციატორი შესაბამის ზონაში საკრებულოს მაჟორიტარ დეპუტატთან, „მწვანე ბიუჯეტის“ საბჭოს წევრებთან ან/და მერის წარმომადგენელთან ერთად ახორციელებს პროგრამის ფარგლებში განსაზღვრულ საქმიანობას. კერძოდ:

* 1. მოსახლეობის ინფორმირება ყველა ეტაპზე;
	2. დახმარების გაწევა პროექტების წერაში და განაცხადის შევსებაში;
	3. პროექტების შერჩევის პროცედურის განხორციელების ტექნიკური მხარდაჭერა.

**2. ვის შეუძლია მონაწილეობის მიღება**

1 „მწვანე ბიუჯეტი“-ს პროცესში მონაწილეობის უფლება აქვს ნებისმიერ ფიზიკურ პირს.

2. მოქალაქის მიერ წარმოდგენილი პროექტების რაოდენობა არ უნდა აღემატებოდეს ერთს.

**3. მწვანე ბიუჯეტის განხორციელების წესი - ეტაპები და ვადები**

**I ეტაპი - საინფორმაციო კამპანია**

საინფორმაციო კამპანია უნდა დაიწყოს პროცესის დაწყებამდე და გაგრძელდეს ყოველ მომდევნო ეტაპზე. „მწვანე ბიუჯეტი“-ს განხორციელების საწყის ეტაპზე ინიციატორი შესაბამის ზონაში საკრებულოს მაჟორიტარ დეპუტატთან, მერის წარმომადგენელთან ან/და „მწვანე ბიუჯეტი“-ს საბჭოს წევრებთან ერთად მართავს საინფორმაციო შეხვედრებს მოსახლეობასთან, აწვდის ინფორმაციასს „მწვანე ბიუჯეტი“-ს პროცესის არსის, მიზნებისა და შესაძლებლობების შესახებ, აცნობს საბჭოს მიერ მომზადებულ მწვანე ნარგავების კატალოგს.

**II ეტაპი - პროექტების შემუშავება და წარდგენა**

1. პროექტის წარდგენის უფლება აქვს ნებისმიერ ფიზიკურ პირს.
2. ამ ეტაპზე უპირველეს ყოვლისა იმართება პროექტების წერის მარათონი, რომლის ფარგლებშიც ინიციატორი „მწვანე ბიუჯეტის“ საბჭოს წევრებთან და არასამთავრობო ორგანიზაციებთან ერთად დაინტერესებულ პირებს გაუწევენ დახმარებას პროექტის მომზადებაში, მისცემენ რეკომენდაციებს, უპასუხებენ მათ შეკითხვებს.
3. საბოლოოდ, პირი შევსებულ სააპლიკაციო ფორმას წერილობით ან ელექტრონული ფორმით (აგზავნის ზუგდიდის მუნიციპალიტეტის ელექტრონული ფოსტის მისამართზე: **zugdidismeria@gmail.com**) წარმოადგენს ზუგდიდის მუნიციპალიტეტის მერიაში „მწვანე ბიუჯეტი“-ს ფარგლებში გამოცხადებულ პროექტში მონაწილეობის მიღების მიზნით.
4. წარმოდგენილი საპროექტო ინიციატივა უნდა აკმაყოფილებდეს ქვემოთ ჩამოთვლილ კრიტერიუმებს:
	1. პროექტი განკუთვნილი უნდა იყოს ზუგდიდის მუნიციპალიტეტის რომელიმე ერთი უბნისთვის, ქუჩისთვის;
	2. პროექტის განხორციელება შესაძლებელი უნდა იყოს ერთი საბიუჯეტო წლის განმავლობაში;
	3. წარმოდგენილი უნდა იყოს წერილობითი ან/და ელექტრონული ფორმით რეგულაციებით განსაზღვრული სახით (ელ. ფოსტის მისამართი: **zugdidismeria@gmail.com****),** რომელსაც ხელს აწერს პროექტის ინიციატორი და ქუჩის მაცხოვრებლები;
	4. პროექტის განხორციელების ადგილი უნდა იყოს ზუგდიდის მუნიციპალიტეტის საკუთრებაში.
5. საპროექტო ინიციატივის ფორმა უნდა მოიცავდეს: ინფორმაციას მისი ინიციატორის შესახებ (სახელი, გვარი, პირადი ნომერი, მისამართი, ტელეფონი, ელფოსტა), საპროექტო ინიციატივის დასახელებას, პროექტის განხორციელების მისამართს და ქუჩაზე მცხოვრებ მოქალაქეთა რაოდენობას, პროექტის აღწერას (ნარგავების რაოდენობა, სახეობა, განლაგება, და სავარაუდო ხარჯთაღრიცხვას)
6. მოქალაქე შევსებულ ფორმას წერილობითი ან ელექტრონული სახით აგზავნის ზუგდიდის მუნიციპალიტეტის მერიის ელექტრონული ფოსტის მისამართზე: **zugdidismeria@gmail.com** ან ზუგდიდის მუნიციპალიტეტის მერიის მისამართზე: 2100, ქალაქი ზუგდიდი, რუსთაველის ქ. N90.
7. შემოსული საპროექტო ინიციატივების სია გამოქვეყნდება მუნიციპალიტეტის ვებ-გვერდზე და სხვა შესაძლო საინფორმაციო არხების მეშვეობით (სოციალური ქსელები, მასმედია).

**III ეტაპი - პროექტების ვერიფიკაცია**

სააპლიკაციო ფორმების მიღების შემდეგ, საბჭოსთვის წარდგენილი საკითხი რეგისტრირდება ,,მწვანე ბიუჯეტის“ საბჭო დღის წესრიგში, რომელსაც განიხილავს უახლოეს სხდომაზე;

1. „მწვანე ბიუჯეტის“ საბჭო მოქალაქეთა მიერ წარმოდგენილ ინიციატივებს განიხილავს შემდეგი კრიტერიუმების მიხედვით:
	1. სამართლებრივი ასპექტები (უფლებამოსილია თუ არა მუნიციპალიტეტი განახორციელოს წარმოდგენილი პროექტი);
	2. ტექნიკური ასპექტები (რამდენად შესაძლებელია/მიზანშეწონილი პროექტის განხორციელება);
	3. ფინანსური ასპექტები (წარმოდგენილი პროექტის სავარაუდო ღირებულების შეფასება);
	4. პროექტის განხორციელების ვადები.
2. თუ საპროექტო ინიციატივა არ აკმაყოფილებს რომელიმე ზემოაღნიშნულ კრიტერიუმს, საბჭო უფლებამოსილია გამოავლინოს ხარვეზები და წარმომადგენლის მეშვეობით სთხოვოს ინიციატორს გამოასწოროს ხარვეზი. გამოსწორების ვადა არ უნდა აღემატებოდეს პროექტის ავტორისთვის შენიშვნების გაცნობიდან 5 კალენდარულ დღეს. აღნიშნულ ვადაში მათი გამოუსწორებლობის შემთხვევაში, განაცხადი უარყოფილ იქნება შესაბამისი დასაბუთებით.
3. ვერიფიკაციის შედეგები, გადაწყვეტილება საპროექტო ინიციატივის მომდევნო ეტაპზე გადასვლის ან უარყოფის შესახებ, სამართლებრივი, ტექნიკური და ფინანსური ასპექტების გათვალისწინებით, ვერიფიკაციის დასრულებიდან არაუგვიანეს 5 დღისა უნდა იყოს გამოქვეყნებული ოფიციალურ ვებ-გვერდზე და გავრცელებული სხვა შესაძლო საინფორმაციო არხების მეშვეობით (სოციალური ქსელები, მედია), ასევე უნდა ეცნობოს ინიციატორს.
4. საბჭო ვერიფიკაციის შემდეგ საინიციატივო ჯგუფს უგზავნის წერილობით შეტყობინებას პროექტის განსახორციელებლად მათ მიერ გასაწევი თანადაფინანსების წილის (პროექტის საერთო ღირებულების 5%)ოდენობის თაობაზე, რომელიც უნდა აისახოს მუნიციპალიტეტის ბიუჯეტის შესაბამის ანგარიშზე (სხვა არაკლასიფიცირებული შემოსავალი, ანგარიშის ნომერი N300823282) არაუგვიანეს წერილობით შეტყობინების ჩაბარებიდან 10 კალენდარული დღის ვადაში)

**IV ეტაპი - ბიუჯეტში ასახვა**

საბოლოოდ შერჩეული პროექტები აისახება ზუგდიდის მუნიციპალიტეტის როგორც მიმდინარე წლის (2024 წელი) ისე ყოველი მომდევნო ახალი წლისათვის დამტკიცებულ ბიუჯეტებში.

**V ეტაპი - პროექტის განხორციელება, შეფასება და მონიტორინგი**

1. ინფორმაცია შერჩეული პროექტების განხორციელების მიმდინარეობის შესახებ განთავსდება საინფორმაციო სტენდზე **მუნიციპალიტეტის ადმინისტრაციულ შენობაში,** მუდმივად **გაშუქდება მუნიციპალიტეტის ოფიციალურ ვებ-გვერდზე** და გავრცელდება სხვა შესაძლო საინფორმაციო არხების მეშვეობით (სოციალური ქსელები, მასმედია). ინფორმაცია ასევე მიეწოდება შესაბამის ზონაში საკრებულოს მაჟორიტარ დეპუტატს, მერის წარმომადგენელს, ინიციატორებს, რომლებიც უზრუნველყოფენ მოსახლეობის ინფორმირებას პროექტის მიმდინარეობისა და მისი შედეგების შესახებ.
2. მონიტორინგს მოქმედი კანონმდებლობისა და ზუგდიდის მუნიციპალიტეტის „მწვანე ბიუჯეტი“-ს ფორმირებისა და საბჭოს საქმიანობის წესების შესაბამისად განახორციელებს და საბოლოო შეფასებას წარმოადგენს ზუგდიდის მუნიციპალიტეტის მერის ბრძანებით შექმნილი ზუგდიდის მუნიციპალიტეტის სამოქალაქო მრჩეველთა საბჭო.

 **მწვანე ბიუჯეტის ფორმირების სქემა**

1. საპროექტო წინადადებების წარდგენისა და გამარჯვებული ან/და ვერიფიცირებული პროექტების გამოვლენის და ბიუჯეტში ასახვის თარიღები განისაზღვრება საბჭოს მიერ და გამოქვეყნდება საბჭოს საქმიანობის წესისა და ზუგდიდის მუნიციპალიტეტის „მწვანე ბიუჯეტი“-ს ფორმირების წესის შესაბამისად.
2. გამარჯვებული პროექტები განხორციელდება შესაბამისი სამსახურების მიერ როგორც 2024 საფინანსო წელს, ისე ყოველი მომდევნო საფინანსო წლებში.